Pentru aprobarea proiectului de lege cu privire la

modificarea articolului 31 din Legea viei şi vinului

nr.57-XVI din 10 martie 2006

-------------------------------------------------------------


Guvernul HOTĂRĂŞTE: 


Se aprobă şi se prezintă Parlamentului spre examinare proiectul de lege cu privire la modificarea articolului 31 din Legea viei şi vinului nr.57-XVI din        10 martie 2006.

Prim-ministru




VLADIMIR FILAT

Contrasemnează:

Viceprim-ministru,  

ministrul economiei          


         Valeriu LAZAR 

Ministrul agriculturii 

şi industriei alimentare




Valeriu Cosarciuc 

Ministrul justiţiei 





Alexandru Tănase 

    Vizează:

Ministrul de stat 





Victor BODIU





Aprobată în şedinţa Guvernului

din

Proiect

PARLAMENTUL REPUBLICII MOLDOVA

LEGE

cu privire la modificarea articolului 31 din Legea viei şi vinului

nr.57-XVI din 10 martie 2006


Parlamentul adoptă prezenta lege organică.


Articol unic. – Articolul 31 din Legea viei şi vinului nr.57-XVI din          10 martie 2006  (Monitorul Oficial al Republicii Moldova, 2006, nr.75-78, art.314), cu modificările şi completările ulterioare, va avea următorul cuprins:


„Articolul 31. Stimularea dezvoltării sectorului vitivinicol

Stimularea dezvoltării sectorului vitivinicol de către stat se efectuează prin acordarea de subvenţii din Fondul pentru subvenţionarea producătorilor agricoli, creat anual în cadrul bugetului de stat. Mărimea subvenţiilor şi modul de alocare a acestora se stabilesc printr-un regulament aprobat de Guvern.”

Preşedintele Parlamentului
Notă de argumentare

la  proiectul de hotărîre a Guvernului ”Pentru aprobarea proiectului  

de lege cu privire la modificarea art. 31 din Legea viei şi vinului 
nr. 57-XVI din 10.03.2006”

Modificarea art. 31 al Legii viei şi vinului nr. 57-XVI din 10.03.2006 este condiţionată de situaţia ce s-a creat în ramură, necesitatea racordării sistemului de susţinere a înfiinţării plantaţiilor viticole la conceptul unic de  subvenţionare a  producătorilor agricoli, precum şi excluderii discrepanţelor între legea nominalizată şi Legea bugetului de stat pentru anul 2010 nr.  133-XVIII din 23.12.2009.

În scopul micşorării poverii fiscale, suportate de întreprinderile vinicole este acceptată propunerea de anulare a taxei pentru revitalizarea viticulturii şi,  respectiv, se impune desfiinţarea Fondului pentru susţinerea înfiinţării plantaţiilor viticole şi excluderea din art. 31 al Legii viei şi vinului a prevederilor ce ţin de taxa şi fondul nominalizate. 

Totodată, în legătură cu elaborarea şi promovarea  a unui nou concept de subvenţionare în agricultură, oportună este menţinerea prevederilor legale că stimularea înfiinţării plantaţiilor viticole se va efectua din contul mijloacelor bugetare ale Fondului  pentru subvenţionarea  producătorilor agricoli.  Dat fiind faptul că de către stat  pot fi susţinute şi alte domenii de stimulare a dezvoltării sectorului vitivinicol, acestea vor fi concretizate, reieşind din posibilităţile bugetului, la aprobarea direcţiilor  de utilizare a mijloacelor fondului nominalizat. Mărimea compensaţiilor acordate de stat pentru susţinerea sectorului vitivinicol, condiţiile şi modul de alocare a acestora vor fi stipulate într-un regulament al fondului în cauză, aprobat de Guvern. . 

Adoptarea proiectului de lege va influenţa benefic activitatea întreprinderilor vinicole şi viticole, va diminua impactului negativ al crizei economice, va crea premise reale pentru menţinerea tendinţelor de revitalizare a sectorului vitivinicol şi impulsionarea ritmurilor de dezvoltare durabilă a acestuia.

Ministrul agriculturi şi

       industriei alimentare                                                 Valeriu COSARCIUC   

